钦定古今图书集成/明伦汇编/氏族典/第323卷 > 《廖用贤尚友录》 > 凌景阳
## 钦定古今图书集成/明伦汇编/氏族典/第323卷 > 《廖用贤尚友录》 > 凌景阳

按《万姓统谱》：“景阳字少明，馀杭人。”又云“海宁人。举景
祐二年进士，授江阴主簿，除庐州观察使推官，仕州
县一十二年。庆历六年，召为国子直讲，除吏部员外
郎，才得馆阁校勘。皇祐初，判尚书考功，同知太常少
卿，召为监察御史，罢知秦州，以集贤校理判登闻检
院、户部判官知曹州，为开封府判官，复出为京东转”
运使，徙兖、亳二州。又追“坐为转运时不能奉行法令，
出监衡州盐仓。”英宗即位之初，起知襄州，入为秘书
少监，以疾求去，拜工部侍郎兼中书舍人。治平四年，
特除龙图阁直学士。